Genette G yefka-as isem (narrateur extradigitique), d amsawal i yellan berra n taḥkayt1, yettales-d taḥkayt anda ur yelli ara d awadem macca yettwali akk ayen yellan deg taḥkayt, yezmer ad iẓer ayen ur ẓẓrin ara yiwudam nniḍen. Akken i d-yenna Salḥi M A :  D amsawal i d-iḥekkun taḥkayt i deg ur yelli ara d awadem. Ṣṣenf-agi n umsawal iẓer akk ayen yellan deg taḥkayt; ayen yessen d wayen yeẓra yugar ayen ssnen d wayen ẓran yiwudam ittekkin di teḥkayt i d-iḥekku [...]. Mi ara yili ṣṣenf-agi n umsawal yettili aṭas usexdem n wudem wis tlata n wasuf, amatar udmawan y neɣt deg yimyagen (neɣ udem wis tlata n usget, amatar udmawan n dnt). Akken diɣen i iṭṭuqquten yimeqqimen ilelliyen : netta, nettat, nitni, nitenti .2